**SENIORIAPTEEKKARIT RY JÄSENTIEDOTE 1/2023**

**20.1.2023**

**HYVÄT SENIORI-KOLLEGAT**

Niin se on taas vaan uusi vuosi vierähtänyt käyntiin, toivokaamme kaikille terveyttä ja maailmaan rauhaa! Yhdistyksen uusi hallitus on pitänyt ensimmäisen kokouksensa ja sen tiimoilta tiedotamme jäseniämme muutamasta asiasta. Viime vuoden viimeisessä jäsentiedotteessa kerrottiin uuden hallituksen kokoonpano; tiedot ja jäsentiedotekin löytyvät myös yhdistyksen kotisivuilta [www.senioriapteekkarit.fi](http://www.senioriapteekkarit.fi) .

**Tämän jäsentiedotteen aiheet ovat:**

1. Lounastapaamiset
2. Kevätkokous 15.-16.3.2023
3. Jäsenmaksu 2023
4. @apteekit.net sähköpostiosoitteen poistuminen
5. **Lounastapaamiset** senioriapteekkarien kesken eri puolilla Suomea ovat alkaneet pitkän koronatauon jälkeen. Jos tiedät muista lounastapaamisista kuin alla mainituista, voit lähettää siitä tietoja sihteerille jäsentiedotteeseen lisättäväksi.

* **Helsinki --- keskiviikkona 25.tammikuuta** klo 13.00 ravintola Lasipalatsin kabinetissa (Mannerheimintie 22-24), ennakkoilmoittautumista ei tarvita. Mikäli osanottajia tulee, niin lounastapaamiset jatkuvat kuukauden viimeisenä keskiviikkona klo 13 Lasipalatsissa (ellei muuta mainita). Tapaamisiin!
* **Turku -**-- lounastapaamisia n. **4 kertaa vuodessa** Suomalaisella Pohjalla; Anja Kahra toimii koollekutsujana. Ota yhteyttä: [anja.kahra@apteekit.net](mailto:anja.kahra@apteekit.net) .
* **Tampere -**-- joka **kuukauden 2. tiistai**, kutsu tulee WhatsAppin kautta. Jos haluat liittyä ryhmään, ilmoita puhelinnumerosi: [pekkalamarjo@gmail.com](mailto:pekkalamarjo@gmail.com) .
* **Jyväskylä-**-- **keskiviikkona 15.helmikuuta** klo 13 tutustuminen Sairaala Novan sairaala-apteekkiin. Ilmoittautumiset: [leena.r.karikoski@gmail.com](mailto:leena.r.karikoski@gmail.com) .
* **Oulu-**-- joka **kuukauden 2. tiistai**, koollekutsujana Taije Juntunen. Ota yhteyttä: [taije.juntunen@gmail.com](mailto:taije.juntunen@gmail.com) .

1. Yhdistyksen **sääntömääräinen kevätkokous pidetään 15.-16.3.2023** Tampereella hotelli Lapland Hotels Arena’ssa, Ratapihankatu 54 (laplandhotels.com).

Seuraavassa lyhyesti ohjelmasta, tarkemmat tiedot ohjelmasta, aikatauluista, hinnoista sekä ilmoittautumisista **lähetetään helmikuussa**.

* varsinainen kevätkokous on keskiviikkona 15.3. aamupäivällä. Käsitellään sääntömääräiset kevätkokousasiat.
* Kokouslounasta nautitaan hotellissa
* SAL:n viestintäjohtaja **Erkki Kostiainen** kertoo alan ajankohtaisista asioista.
* Työhyvinvoinnin johtamisen dosentti **Marja-Liisa Mankan** esitelmän aiheena on ”**Elämänilon jäljillä – miten jaksaa vaikeinakin aikoina**”.
* **Kokousillallinen** nautitaan myös hotellissa; toivottavasti maittavan, kolmen ruokalajin illallisen yhteydessä ”**Kuningatar Kaarina Maununtytär** kertoo elämästään ja kartanonsa yrttiaitan rohdoista. Tarinaa siivittää sävelillään hovimusikantti **Johan**”.
* torstaina 16.3.aamupäivä vietetään **Tampere-kiertoajelulla** ja käydään tutustumassa Emil Aaltosen kotimuseoon, **Pyynikinlinnaan**. Lounasta on mahdollista nauttia **Näsinneulassa** ja lounaan jälkeen voi tutustua omatoimisesti **Sara Hildenin** taidemuseoon (Jukka Mäkelän näyttely).
* kuten aiemminkin, sääntömääräinen kokous on ainoastaan jäsenille, muuhun ohjelmaan ovat myös avecit tervetulleita.
* Laittakaa päivämäärät kalenteriin, tapaamisiin Tampereella.

1. **Jäsenmaksu v. 2023** on 50 euroa / maksuvelvollinen jäsen, ja eräpäivämäärä on 28.2.2023. Tiedot jäsenmaksun maksamista varten lähetetään helmikuussa **ainoastaan** **jäsenmaksuvelvollisille.** Ainaisjäsenmaksun poistuessa 14.3.2019 vapautettiin jäsenmaksusta kaikki ne jäsennet, jotka olivat siihen mennessä maksaneet ainaisjäsenmaksun, eivätkä he maksa jäsenmaksua ennen kuin se heille vuoden 2029 syyskokouksessa määrätään.
2. **@apteekit.net sähköpostiosoitteen poistuminen 31.3.2023** on aiheuttanut paljon mielipahaa jäsenistössä ja useille myös vaikeuksia uuden sähköpostitilin luomisessa. Hallitus on ollut asian tiimoilta yhteydessä SAL:iin sekä Pharmadataan, mutta mitään suuria muutoksia asiaan tuskin saadaan. **Lähetämme erillisen jäsentiedotteen asiasta lähiaikoina, missä mm. suomenkielistä ohjeistusta sähköpostitilin luomiseen**. Muistakaa ilmoittaa uudet sähköpostiosoitteenne SAL:iin [paula.laine@apteekkariliitto.fi](mailto:paula.laine@apteekkariliitto.fi) taikka yhdistyksen jäsensihteerille [hannele.kerko@outlook.com](mailto:hannele.kerko@outlook.com) .

**Senioriapteekkarit ry hallituksen puolesta**

**Silja Kyllönen** sihteeri [silja.kyllonen@salnet.fi](mailto:silja.kyllonen@salnet.fi)